stanford-oval/wikipedia huggingface dataset:
Trigonometria

Suorakulmainen kolmio
| --- | --- |
Osa artikkelisarjaa Geometria

 Tasogeometria  Piste  Suora  Käyrä  Taso  Pinta  Pinta-ala  Pituus  Kulma  Trigonometria  Ympyrä  Ellipsi  Monikulmio  Kolmio  Nelikulmio  Suorakulmio  Neliö  Suunnikas  Neljäkäs  Puolisuunnikas  Avaruusgeometria  Tilavuus  Avaruuskappale  Pallo  Kartio  Lieriö  Särmiö  Suuntaissärmiö  Suorakulmainen särmiö  Säännöllinen monitahokas  Platonin kappale  Tetraedri  Heksaedri eli kuutio  Oktaedri  Dodekaedri  Ikosaedri  Keplerin–Poinsot'n kappale  Euklidinen geometria  Paralleeliaksiooma  Epäeuklidinen geometria  Hyperbolinen geometria  Elliptinen geometria  Analyyttinen geometria : 
Trigonometria (m.kreik. τρίγωνος, trígōnos, kolmekulmainen, ja μέτρον, métron, mitata), kolmiomitanto, on matematiikan ala, joka käsittelee kolmioiden sivujen ja kulmien välisiä suhteita sekä tiettyjä, kolmion kulmista riippuvia funktioita ja niiden soveltamista laskutoimituksissa.
Trigonometrian perustana on se tosiasia, että kaikki suorakulmaiset kolmiot, joissa on suoran kulman lisäksi toinenkin yhtä suuri kulma, ovat keskenään yhdenmuotoisia. Koska yhdenmuotoisten kolmioiden vastinsivujen suhteet ovat samat, suorakulmaisen kolmion sivujen suhteet määräytyvät vain kolmion (ei-suorasta) kulmasta. Nämä suhteet ovat siis pelkästään kulman funktioita.
Suorakulmaisen kolmion  ABC,  \angle BCA=90^{\circ }, kolmesta sivusta  BC=a,  CA=b ja  AB=c voidaan muodostaa kuusi suhdetta. Nämä on tapana nimittää kulman  \angle BAC=\alpha  funktioiksi seuraavasti:
sin( \alpha ) on  {\frac {a}{c}} eli kulman  \alpha  vastakkaisen sivun pituus jaettuna hypotenuusan pituudella;
cos( \alpha ) on  {\frac {b}{c}} eli viereisen sivun pituus jaettuna hypotenuusan pituudella ja
tan( \alpha ) on   {\frac {a}{b}} eli vastaisen sivun pituus jaettuna viereisen sivun pituudella
Lisäksi  {\frac {b}{a}} on  \alpha :n kotangentti,  {\frac {c}{b}} on  \alpha :n sekantti ja  {\frac {c}{a}} on  \alpha :n kosekantti.
Näiden suhteiden eli trigonometristen funktioiden arvoja on aikojen kuluessa taulukoitu ja muita menetelmiä niiden tuottamiseksi kehitetty. Trigonometristen funktioiden, erityisesti sinin ja kosinin, arvojen tuntemus ja sinilauseen ja kosinilauseen käyttö tekevät mahdolliseksi kolmion tuntemattomien osien laskemisen eli kolmion ratkaisemisen, kun kolmiosta tunnetaan vähintään kaksi osaa, joista ainakin yksi on kolmion sivun pituus.
Trigonometrialla on monia sovelluksia esimerkiksi tähtitieteessä, tilastotieteessä, kemiassa, arkkitehtuurissa, meteorologiassa ja kartografiassa.
Trigonometrisista funktioista > Klassiset määritelmät

Suorakulmaisessa kolmiossa  ABC,  \angle BCA=90^{\circ },  sivujen suhteisiin vaikuttaa vain terävän kulman  \angle BAC=\alpha  ( 0<\alpha <90^{\circ }) suuruus, ei kolmion koko. Kolmion pisintä sivua  AB=c kutsutaan sen hypotenuusaksi, lyhempiä sivuja  BC=a  \alpha :n vastaiseksi ja  AC=b  \alpha :n viereiseksi kateetiksi. Näitä sivujen suhteita nimitetään kulman trigonometrisiksi funktioiksi.
Kateettien ja hypotenuusan pituuksien välillä olevaa yhteyttä  a^{2}+b^{2}=c^{2} kutsutaan nimellä Pythagoraan lause. Se on erikoistapaus kosinilauseesta.
Yleensä käytetään vain kahta tai kolmea ensimmäistä funktiota, koska kotangentti, sekantti ja kosekantti saadaan tangentin, kosinin ja sinin (vastaavasti) käänteisarvoina ja tangentti on sinin ja kosinin osamäärä.
Trigonometrisista funktioista > Yleisempi määritelmä

Piirretään suorakulmaiseen xy-koordinaatistoon yksikköympyrä eli ympyrä, jonka keskipiste on origossa ja säde on yksi, ja tarkastellaan ympyrän kehän tason ensimmäisessä neljänneksessä sijaitsevaa pistettä  (x,y). Jos  x-akselin ja pisteen origoon yhdistävän janan välinen kulma on  \phi , niin sinin ja kosinin määritelmän perusteella  x=\cos \phi  ja  y=\sin \phi . Tämä antaa aiheen laajentaa sinin ja kosinin määritelmät myös sellaisille kulmille  \phi , jotka eivät toteuta ehtoa  0<\phi <90^{\circ }. Määritelmä syntyy sijoittamalla kulma niin, että sen kärki on origo ja oikea kylki on positiivinen  x-akseli. Jos vasen kylki leikkaa yksikköympyrän pisteessä  (x,y), asetetaan  \cos \phi =x ja  \sin \phi =y. Kun  \phi :n ajatellaan syntyvän kiertona positiivisesta  x-akselista vastapäivään eli positiiviseen kiertosuuntaan, kun  \phi  on positiivinen, ja myötäpäivään eli negatiiviseen kiertosuuntaan, kun  \phi  on negatiivinen, saadaan määritelmä koskemaan kaikkia kulmia (tai kiertoja).
Muut trigonometriset funktiot ovat sinin ja kosinin suhteita tai käänteislukuja. Niiden yleiset määritelmät palautuvat siis sinin ja kosinin yleiseen määritelmään. Koska sini ja kosini saavat tietyillä kulmilla arvon 0, niin tangentti, kotangentti, sekantti ja kosekantti eivät ole määriteltyjä kaikilla kulmilla.
Koska kulmia mitataan eri yksiköin, on trigonometristen funktioiden avulla laskettaessa otettava huomioon käytettävä mittayksikkö (asteet, piirut, radiaanit jne.). Silloin, kun trigonometrisia funktioita käytetään alkuperäisestä geometrisesta yhteydestään irrotettuina, oletetaan yleensä, että niiden argumentit ovat paljaita lukuja. Kulmiin palautettuna tämä tarkoittaa kulman yksikköä radiaani eli ns. absoluuttista kulman yksikköä.
Trigonometrisista funktioista > Sarjakehitelmät

Sini- ja kosinifunktion arvot voidaan laskea niiden sarjakehitelmistä kaikilla reaaliluvuilla  x:
Näistä sarjoista voidaan johtaa myös muiden trigonometristen funktioiden sarjakehitelmiä, esimerkiksi
Näissä  B_{n}:t ovat ns. Bernoullin lukuja ja  E_{n}:t ns. Eulerin lukuja.
Trigonometrisiin funktioihin liittyviä kaavoja > Peruskaavoja

\sin ^{2}x+\cos ^{2}x=1\qquad \tan x={\frac {\sin x}{\cos x}}\qquad \cot x={\frac {\cos x}{\sin x}}
Trigonometrisiin funktioihin liittyviä kaavoja > Muunnoskaavoja

\sin(-x)=-\sin x\qquad \cos(-x)=\cos x
[vanhentunut linkki]
Trigonometrisiin funktioihin liittyviä kaavoja > Derivointi

\operatorname {D} \sin x=\cos x\qquad \operatorname {D} \cos x=-\sin x\qquad \operatorname {D} \tan x={\frac {1}{\cos ^{2}x}}\qquad \operatorname {D} \cot x=-{\frac {1}{\sin ^{2}x}}
Trigonometristen funktioiden monikertaisten kulmien kaavat (esimerkiksi  \sin 2x) voidaan johtaa De Moivren kaavalla.
Trigonometrisiin funktioihin liittyviä kaavoja > Integrointi

\int \sin x\,dx=-\cos x+C\qquad \int \cos x\,dx=\sin x+C\qquad \int \tan x\,dx=-\ln |\cos x|+C
 \int \cot x\,dx=\ln |\sin x|+C
Pallotrigonometria

Yleensä trigonometrialla tarkoitetaan vain tasopinnalle sijoitettuja kolmioita käsittelevää matematiikkaa. Pallotrigonometria käsittelee kolmioita, jotka muodostuvat pallon isoympyröiden kaarista. Pallokolmion kulmien ja sivujen suuruus ilmaistaan kulmamitoin.  Pallotrigonometrialla on runsaasti sovelluksia tähtitieteessä.
Aiheesta muualla

Kuvia tai muita tiedostoja aiheesta Trigonometria Wikimedia Commonsissa
Opetusvideoita aiheesta Opetus.tv-sivustolla
Matematiikkalehti Solmu, Erkki Luoma-aho: Matematiikan historia aihealueittain, Trigonometria (pdf)
Trigonometrian periaatteet (englanniksi)
Yksikköympyrä
Salonius

Salonius on muun muassa seuraavien suomalaisten henkilöiden sukunimi:
Aarne Salonius (1884–1930), kreikan kirjallisuuden professori
Charly Salonius-Pasternak (s. 1974), UPI:n tutkija
Georg Salonius (1705–1760), juristi ja kustantaja
Helena Salonius (1930–2012), näyttelijä ja oopperalaulaja
Juhani Salonius (s. 1944), varatuomari ja entinen valtakunnansovittelija
Paavo Salonius (Paul Oskar Salonius, 1839–1885), kielentutkija
Ralf Salonius (1933–2010), kultaseppä, yrittäjä ja yritysjohtaja, kauppaneuvos
Fiktiiviset henkilöt

Jeppe Salonius, hahmo televisiosarjasa Pasila
| --- | --- |
: Tällä täsmennyssivulla luetellaan henkilöitä, joilla on sama sukunimi.
Utajärven Urheilijat

| Utajärven Urheilijat |
| --- | --- |

Perustettu:  1937
Kotiareena:  Utajärven Jäähalli
Kapasiteetti:  400
Paikkakunta:  Utajärvi
Värit:  vihreä, musta, valkoinen
Lajit:  hiihto, jääkiekko, lentopallo, yleisurheilu
Sarja:  II-divisioona lohko 5, Suomen Cup
Mestaruudet:  III-divisioona lohko 7 (2022, 2023)
Kotisivu:  https://utajarvenurheilijat.sporttisaitti.com/
Utajärven Urheilijat (lyh. UU) on suomalainen urheiluseura. Seura on perustettu vuonna 1937 Utajärvellä. Seuran toimintaan kuuluu hiihto, jääkiekko, lentopallo ja yleisurheilu. Utajärven Urheilijat ovat tulleet vuosien mittaan tunnetuksi menestyneistä hiihtäjistään, joista tunnetuimpana Esko Lähtevänoja. Viime vuosina Utajärven Urheilijat on niittänyt menestystä myös jääkiekon saralla, kun se onnistui toisen peräkkäisen III-divisioonan pohjoisen lohkon mestaruuden jälkeen kaatamaan Kuusamon Pallo-Karhut nousukarsinnoissa 12.3.2023 ja ansaitsi nousun II-divisioonaan.
Tinariwen

Tinariwen esiintymässä Nizzassa vuonna 2005.
Kidalin alueen kartta, jossa näkyy kolmen valtion raja: Mali lännessä, Niger idässä ja Algeria pohjoisessa.
Abdallah Ag Lamida, alias "Intidao, kitara ja laulu
Tinariwen (tamashekin kielellä autiomaat) on  sähköistä blues-vivahteista etnomusiikkia soittava kitarayhtye keskisestä Saharasta. Yhtyeen jäsenet ovat tuaregeja, jotka ovat kotoisin eristyneeltä Adrar des Ifoghas'in alueelta Malin koillisosasta Kidalin kaupungin ympäristöstä.
Desert blues

Tinariwen on perustettu vuonna 1982. Varsinaisen kiinteän yhtyeen sijaan Tinariwen on vaihteleva ryhmä yhteisössä asuvia muusikoita, säveltäjiä ja sanoittajia. Yhteen johtaja ja perustaja on Ibrahim Ag Alhabib. Ryhmän musiikki on omintakeista maailmanmusiikkia, jossa on vaikutteita tuaregien ja Malin kansanmusiikista sekä länsimaisesta bluesista ja kitararockista. Myöhemmin länsimaissa tyyliä on kuvattu muun muassa termillä desert blues. Sanat ovat tuaregien tamashek-kieltä ja ranskaa, ja kertovat tuaregikansan itsenäisyystaistelusta sekä jokapäiväisestä elämästä Saharan autiomaassa. Joissakin kappaleissa käytetään tuaregien perinteisiä kansanrunoja.
Historia

Ryhmän jäsenet kutsuvat itseään ishumaren-sukupolveksi (suom. työttömät). Termi kuvaa nuorta tuaregisukupolvea, joka joutui lähtemään kotiseudultaan yhtä lailla köyhyyden, kuin  vuosina 1973 ja 1985 tapahtuneiden tuaregikansaan kohdistuneiden etnisten väkivaltaisuuksien vuoksi. Tuolloin loppuivat edellytykset paimentolaisten perinteisesti harjoittamilta elinkeinoilta, karjanhoidolta ja kaupankäynniltä: tuaregien karja hävitettiin ja levottomuuksien vuoksi vanhoja kauppareittejä ei voinut käyttää. Tuaregien oli siirryttävä palkkatyöhön, rahatalouden piiriin. Työtä löytyi lähinnä naapurimaista, Libyasta ja Algeriasta. Vanha heimojärjestelmä murtui, joskin uusi tilanne ja ongelmat yhdistivät monet perinteisesti keskenään vihanpidossa olleet klaanit.
Muammar Gaddafi perusti 1980-luvun alussa Libyan Saharaan tuaregipakolaisille sotilaskoulutusleirejä itsenäisyystaistelua varten. Leireillä koulutettu kapinallisarmeija soti naapurimaissa Malissa ja Nigerissä 1980- ja 1990-luvuilla. Musiikkiryhmä perustettiin vuonna 1982 eräällä Ghaddafin koulutusleireistä nimellä Taghreft Tinariwen (suom.  autiomaiden kehitys, autiomaiden valistus).
Historia > Ibrahim Ag Alhabib

Ryhmän perustajana, ideoijana ja musiikillisena johtajana oli alusta asti Ibrahim Ag Alhabib. Ag Alhadibin tausta on tyypillinen: hänen perheensä pakeni 1960-luvulla Malista Etelä-Algeriaan hallituksen joukkojen surmattua hänen isänsä ja hävitettyä perheen karjan. Vartuttuaan Ag Alhabib vaelteli satunnaisten töiden elättämänä Algeriassa ja Libyassa, kärsi muutamia tuomioita vankilassa ja oli osan aikaa siirtotyöläisenä Oranissa. Hän harrasti musiikkia, soittimenaan yleensä jätetavarasta kyhätty kitara, kaikukoppana metallinen kanisteri. Laulut olivat perinteisiä tuaregien tai Malin pohjoisosan kansanlauluja. Alueella on myös pitkä kielisoitinperinne: kiertävät trubaduurit, luuttua soittavat griotit lauloivat kansantarinoita ja runoja. Ag Alhabib yhdisti kansanperinteeseen Malin uudesta musiikista muun muassa Ali Farka Tourélta, Boubacar Traorélta ja Azizilta saamiaan vaikutteita, sekä Oranissa kuulemaansa rai-musiikkia ja länsimaista populaarimusiikkia.
Historia > Leiriaika

Muut alkuperäiset yhtyeen jäsenet olivat Kheddou Ag Ossade, Mohammed Ag Itlale ja Alhassane Touhami. Alkuvaiheessa ryhmällä ei ollut omia soittimia, vaan ne lainattiin paremmin varustetuilta yhtyeiltä.  Tuaregien itsenäisyysliike MPA (Mouvement Populaire de l’Azawad) ryhtyi tukemaan ja rahoittamaan ryhmää jo varsin alkuvaiheessa. Yhtyeen sanoitukset ovat aina olleet selkeän kantaa ottavia, mutta niistä puuttuu propagandistinen julistus. Tinariwen soitti erilaisissa kansanjuhlissa, häissä ja hautajaisissa, ja sai pikkuhiljaa mainetta Saharan eri osissa. Yhtyeen musiikkia levitettiin vuosia ainoastaan c-kaseteilla kädestä käteen.
Ryhmän alkuperäisjäsenet osallistuivat kapinallisarmeijan sotilaina vuonna 1990 puhjenneeseen tuaregien kansannousuun, joka aiheutti sisällissodan Malissa. Vuonna 1996 tuaregijärjestöjen ja Malin hallituksen välille solmittu rauhansopimus päätti sisällissodan, jolloin ryhmän jäsenille tarjottiin työtä Malin armeijan tai hallinnon palveluksessa. Useimmat jo kasvaneen ryhmän jäsenet päättivät kuitenkin siirtyä kokopäiväisiksi muusikoiksi.
Historia > Nousu maailmanmaineeseen

Vuonna 1998 Tinariwen tapasi Kidalissa ranskalaisen Lo'Jo-ryhmän ja myöhemmin tuottaja Justin Adamsin. Tapaamisen surauksena yhtyepääsi ensimmäiselle ulkomaankiertueelleen  Ranskaan vuonna 1999. Vuonna 2000 yhtye nauhoitti Adamsin tuottamana ensimmäisen albuminsa tamashekinkielisen radioaseman Radio Tisdalin studiossa Kidalissa. Albumi julkaistiin vuonna 2002. Kansainväliseen maineeseen yhtye nousi esiinnyttyään vuonna 2001 Saharan autiomaassa järjestetyille Le Festival au Désert -festivaaleille. Vuonna 2004 yhtye julkaisi toisen albuminsa, Amassakoulin ja 2007 albumin Aman Iman. Ryhmä on kiertänyt viime vuosina lukuisilla eri festivaaleilla ja kiertueilla Euroopassa ja USAssa. Kesällä 2009 Tinariwen julkaisi albumin Imidiwan: Companions. Elokuussa 2011 julkaistiin yhtyeen viides albumi Tassili.
Nykyiset jäsenet

Ibrahim Ag Alhabib, "Abaraybone": laulu, kitara, ryhmän perustaja, musiikillinen johtaja ja pääsäveltäjä.
Alhassane Touhami, "Abin Abin", "Le Lion du Desert": kitara, laulu, yksi perustajajäsenistä.
Mohammed Ag Itlale, "Japonais": kitara, laulu. Liittynyt 1980-luvun alkupuolella, tehnyt suuren osan ryhmän sanoituksista.
Alhousseini Abdoulahi, "Catastrophe": kitara, laulu. Jäsen vuodesta 1985, Ag Alhabibin ohessa säveltänyt useimmat yhtyeen kappaleista.
Eyadou Ag Leche: bassokitara, laulu. Liittyi yhtyeeseen 2002.
Said Ag Ayad: lyömäsoittimet, laulu. Liittynyt 2002.
Elaga Ag Hamid: rytmikitara, laulu.
Abdallah Ag Lamida, "Intidao": kitara, laulu.
Mina Waleet Oumar: laulu. Toistaiseksi äitiyslomalla lokakuusta 2007 lähtien. Liittyi yhtyeeseen vuonna 2006 Aman Iman -albumin nauhoituksiin.
Wonou Walet Sidati: laulu.
Nykyiset jäsenet > Aikaisemmin ryhmässä vaikuttaneita

Kheddou Ag Ossade, "Hiwaj": kitara, laulu. Yksi perustajajäsenistä.
Inteyden Ag Ableline (k. 1994)
Iyene Ag Ableline, "Diarra"
Sweiloum
Abouhadid
Taghreft Tinariwen

Tinariwen ja toinen tuaregikansan kitarayhtye Terakaft, ovat perustaneet Maliin Taghreft Tinariwen  (suom. autiomaan kehitys) -yhtiön. Yhtiö on voittoa tuottamaton, ja sen tarkoitus on tukea Saharan ja erityisesti Malin koillisosan Kidalin alueen kulttuuria. Yhtiötä johtaa Tinariwenin nokkamies Ibrahim Ag Alhabib.
Diskografia

The Radio Tisdas Sessions (2002), IRL / Wayward, tuottajat Justin Adams ja Jean-Paul Romann
Le Chant des Fauves
Nar Djenetbouba
Imidiwaren
Zin Es Gourmeden
Afours Afours
Tessalit
Khedou Khedou
Mataraden Anexan
Bismillah
Tin-Essako (Live)
Amassakoulin (2004), Triban Union, tuottaja Philippe Brix
Amassakoul ‘n’ Ténéré
Oulahila Ar Tesninam
Chatma
Arawan
Chet Boghassa
Amidinin
Ténéré Dafeo Nikchan
Aldhechen Manin
Alkhar Dessouf
Eh Massina Sintadoben
Assoul
Aman Iman (2007), Independiente / EMMA, tuottaja Justin Adams
Cler Achel
Mano Dayak
Matadjem Yinmixan
Ahimana
Soixante Trois
Toumast
Imidiwan Winakalin
Awa Didjen
Ikyadarh Dim
Tamatant Tilay
Assouf
Izarharh Tenere
Imidiwan: Companions (2009), Indepediente, tuottaja Jea-Paul Romann
Imidiwan Afrik Tendam
Lulla
Tenhert
Enseqi Ehad Didagh
Tahult In
Tamudjeras Assis
Intitlayaghen
Imazaghen N Adagh
Tenalle Chegret
Kel Tamashek
Assuf Ag Assuf
Chabiba
Ere Tasfata Adounia
Albumin mukana DVD-video Imidiwan: Companions (ohj. Jessy Nottala)
Tassili (2011), Indepediente, tuottajat Ian Brennan ja Jean Paul Romann
Imidiwan Ma Tenam
Asuf D Alwa
Tenere Taqhim Tossa
Ya Messinagh
Walla Illa
Tameyawt
Imidiwan Win Sahara
Tamiditin Tan Ufrawan
Tiliaden Osamant
Djeredjere
Iswegh Attay
Emmaar (2014), Wedge, tuottaja Patrick Votan
Toumast Tincha
Chaghaybou
Arhegh Danagh
Timadrit In Sahara
Imidiwan Ahi Sigdim
Tahalamot
Sendad Eghlalan
Imidiwanin Ahi Tifhamam
Koud Edhaz Emin
Emajer
Aghregh Medin
Adounia Ti Chidjret
Islegh Taghram Tifhamam
Tin Ihlan
Elwan (2017), Wedge, tuottaja Patrick Votan
Tiwàyyen
Sastanàqqàm
Nizzagh Ijbal
Hayati
Ittus
Ténéré Tàqqàl
Imidiwàn N-àkall-In
Talyat
Assàwt
Arhegh Ad Annàgh
Nànnuflày
Aiheesta muualla

Yhtyeen virallinen internet-sivusto (englanniksi), (ranskaksi) (Arkistoitu – Internet Archive)
Siivettömät

| Siivettömät |
| --- | --- |

Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Alaluokka::  Siivettömät Apterygota  Lang, 1888
Katso myös
   Siivettömät Wikispeciesissä   Siivettömät Commonsissa 
Infobox OKNimi-testi OK: 
Siivettömät (Apterygota) on alkukantainen hyönteisryhmä. Ne muistuttavat hyönteisfossiileja kalojen valtakaudelta (devonikaudelta). Näihin kuuluvia lahkoja ovat hyppyhäntäiset, esihyönteiset, kaksisukahäntäiset ja toukkasukahäntäiset.
Maailmanlaajuisesti lajeja tunnetaan noin 3000, joista Suomessa 200.
Siivetönnä en voi lentää

| Siivetönnä en voi lentää |
| --- | --- |

Kirjailija:  Lasse Lehtinen
Kustantaja:  WSOY
Julkaistu:  2008
Sivumäärä:  494
ISBN:  978-951-0-32045-7

Löydä lisää kirjojaKirjallisuuden teemasivulta
Siivetönnä en voi lentää on Lasse Lehtisen kirjoittama romaani vuodelta 2008. Se on Lehtisen 30. julkaistu teos ja ensimmäinen kaunokirjallinen julkaisu 14 vuoteen sitten romaanin Keltainen noutaja (1994).
Romaani alkaa vuodesta 1945 ja sijoittuu sodanjälkeiseen jälleenrakentamisen Suomeen. Päähenkilönä on rakennusalalla omaisuutta haalimaan ryhtyvä ja aikanaan idänkauppaankin mukaan lähtevä Toivo Johannes Ahola. Työmiehenä elantonsa hankkiva Toivo astuu romaanin alussa vihille Meri Kotkavuoren kanssa, joka kauppaneuvoksen tyttärenä on sulhastaan ylempisäätyinen. Fiktiivisten hahmojen ohessa teoksessa esiintyy useita historiallisia henkilöitä.
Siivetönnä en voi lentää on ensimmäinen osa Kotkavuoren suvun ympärille kutoutuvasta romaanitrilogiasta, joka kuvaa suurten ikäluokkien kehitystä. Romaanin nimi tulee Unto Monosen tangon Satumaa säeparista ”siivetönnä en voi lentää / vanki olen maan”.
Salonkien aaveet

| Salonkien aaveet |
| --- | --- |

Kirjailija:  Jukka Sarjala
Kustantaja:  Suomalaisen kirjallisuuden seura
Julkaistu:  2007
Ulkoasu:  nidottu
Sarja: SKS:n toimituksia 114
Löydä lisää kirjojaKirjallisuuden teemasivulta
Salonkien aaveet: Varhaisin kauhuromantiikka Suomen kirjallisuudessa on kulttuurihistorioitsija Jukka Sarjalan kirja, joka käsittelee Suomen varhaista kauhukirjallisuutta. Sarjala tutkii myös kauhukirjallisuuden yhteyksiä tarinointiperinteisiin, kuten outoja tapauksia kuvanneisiin kertomuksiin.
Aiheesta muualla

Markku Soikkelin arvostelu.
Kari Salminen: Aaveita ja aavistuksia. Turun sanomat 18.12.2007.[vanhentunut linkki]
Showalterin indeksi

Showalterin indeksi (engl. showalter index SI) kertoo ilmakehän epävakauden. Mitä pienempi SI, sitä suurempi on ukkosen todennäköisyys. Kun Suomessa indeksi alittaa 5, ukkosen mahdollisuus alkaa kasvaa. Keski-Euroopassa raja-arvona pidetään +4:ää, Pohjois-Amerikan tornadoalueilla vain negatiiviset arvot ovat merkittäviä. Showalterin indeksi muistuttaa lifted-indeksiä, mutta lifted-indeksi tarkastelee maanpinnan lähellä olevaa ilmaa, kun taas Showalter lasketaan ilmapaketille 850 hPa:n tasolta alkaen. Niinpä se osoittaa epävakautta ylempänä ilmakehässä vaikka lähellä maanpintaa olisi vakaa kerros.
Showalterin indeksi on helppo määrittää graafisesti radioluotausten avulla. Se on suosittu etenkin vuoristoisissa maissa.
Showaltrin indeksi USA:ssa
SI-lukemat

> 4 Ukkosia ei melko varmasti tule
1 – 4 Ukkoset mahdollisia, laukaisin tarvitaan, esimerkiksi vuoristo tai säärintama
1 – -2 Ukkosen mahdollisuus normaalia suurempi
-2 – -3 Voimakkaita ukkosia melko varmasti
-3 – -5 Tornadon riski kasvaa
-5 – -10 Äärimmäisen epävakaa ilmakehä
< -10 Tornadon mahdollisuus erittäin suuri
Aiheesta muualla

Jeff Haby, amerikkalainen meteorologi antaa ohjeita SI:n graafisesta määrittämisestä ja tulkinnasta tornadoalueella.
Siivikko

Siivikko on Pudasjärven kaupungissa sijaitseva kylä. Kylä sijaitsee kantatien 78 varressa, noin 40 kilometrin päästä ydinkeskustasta Kurenalta.
Kylällä on ollut oma koulu.. Koulurakennus on sittemmin ollut laitos- ja asuinkäytössä.
Siivet (sarjakuvalehti)

| Siivet |
| --- | --- |
 Siivet-lehden vuoden 1962 numeron 1 kansi
Lehtityyppi:  Sarjakuvalehti
Aihealue:  Ilmasota
Kustantaja:  Saariston kirjapaino (1962-1972) Eeva (1971) Williams (1971-1976) Semic (1976-1984)
Perustettu:  1962
Lakkautettu:  1984
Kotimaa:  Suomi (alun perin Britannia)
Kieli:  suomi (alun perin englanti)
Siivet (alaotsikko: Ilmasodan kuvasarjalehti, engl.  Air Ace Picture Library) oli Suomessa vuosina 1962–1984 julkaistu, kerran kuukaudessa ilmestynyt sarjakuvalehti. Sitä kustansi vuosina 1962-1972 Saariston kirjapaino, vuonna 1971 Eeva, vuosina 1971-1976 Williams ja vuosina 1976-1984 Semic.
Ukonkuukunen

| Ukonkuukunen |
| --- | --- |

Uhanalaisuusluokitus
 
Suomessa::  Elinvoimainen
 
Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Lycoperdaceae
Suku::  Bovistella
Laji::  utriformis
Kaksiosainen nimi
 Bovistella utriformis  (Bull.) Demoulin & Rebriev 
Katso myös
   Ukonkuukunen Commonsissa 
Infobox OKNimi-testi OK: 
Ukonkuukunen (Bovistella utriformis, syn. Lycoperdon utriforme tai Calvatia utriformis) on tuhkeloiden sukuun kuuluva pallomainen valkoinen sienilaji. Se kasvaa 5–20 senttimetriä korkeaksi ja 5–15 senttimetiä leveäksi. Sieni muuttuu vanhetessaan harmaaksi ja sen pinta alkaa lohkeilla. Ukonkuukunen kasvaa Suomessa paikoitellen typpipitoisilla alueilla, kuten laitumilla, hakamilla ja niityillä. Kasvuaika on elokuusta lokakuuhun. Sieni ei ole kovin satoisa, ja sitä tavataan korkeintaan muutaman itiöemän ryhmissä. Laji on hyvä ruokasieni nuorena, kun sen malto on valkoista. Ukonkuukunen on luokiteltu Suomessa elinvoimaiseksi.
Ukonkuukunen muistuttaa jättikuukusta, mutta on sitä pienempi.
Aiheesta muualla

Laji.fi: Ukonkuukunen (Lycoperdon utriforme)
Seututie 746

Seututie 746 on Pohjanmaan maakunnassa, Uudenkaarlepyyn kaupungissa sijaitseva seututie, joka alkaa Kovjoen kylästä ja päättyy Uudenkaarlepyyn keskustaajamaan. Tie on 7,6 kilometrin mittainen, kaksikaistainen maantie, joka toimii Uudenkaarlepyyn sisääntulotienä valtatieltä 8, Kokkolan suunnasta.
Reitti

Uusikaarlepyy
Kovjoki (valtatie 8, E8, yhdystiet 7393 ja 17921)
Uusikaarlepyy (seututie 749, yhdystie 7323)